Йордан Стубел
Люлейте се, ниви златни

chitanka.info

Люлейте се и шумете вий,

ливади с китно цвете,

и вий, тюля необятни,

и вий, мои ниви златни!

Още с ранната зорница

пей ви птичка хубавица,

пей сърцето на селяка

и ви гледа, и ви чака.

Зърното да се налее,

друго слънце да огрее,

та под веселата стряха

да отдъхне сиромаха…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.